**Vispārīgās vienošanās līgums Nr.BMC 2016/404**

Rīgā, 2016.gada 17.oktobrī

 **Atvasināta publiska persona „Latvijas Biomedicīnas pētījumu un studiju centrs”**, direktora Jāņa Kloviņa  personā, kurš rīkojas saskaņā ar iestādes nolikumu, turpmāk šī Līguma tekstā saukts - ***PASŪTĪTĀJS***, no vienas puses, un

 **Sabiedrība ar ierobežotu atbildību „Interlux”**, reģistrācijas Nr.40003793189, tās valdes priekšsēdētāja Naura Sedlera personā, kurš rīkojas saskaņā ar statūtiem, turpmāk šī Līguma tekstā saukts - ***IZPILDĪTĀJS***, no otras puses,

abi kopā un katrs atsevišķi turpmāk šī Līguma tekstā saukti - Līdzējs/ Līdzēji, pamatojoties uz Publisko iepirkumu likuma kārtībā organizētās iepirkuma procedūras „**Plūsmas citometra remonts - II**”, **ID Nr.BMC 2016/404** rezultātiem,turpmāk šī līguma tekstā saukts Iepirkums, rezultātiem noslēdz šādu līgumu, turpmāk šī Līguma tekstā saukts - Līgums:

1. **Līguma priekšmets**
	1. Pasūtītājs uzdod un Izpildītājs apņemas veikt plūsmas citometra,turpmāk tekstā – Iekārta, remonta darbus un iekārtas tehnisko apkopi pēc pieprasījuma.
2. **Līguma summa un norēķinu kārtība**
	1. Visu Iepirkuma ietvaros noslēgto vispārīgās vienošanās līgumu maksimālā summa to darbības laikā ir 37 999 EUR atsevišķi pieskaitot PVN.
	2. Pasūtītājs par kvalitatīvi izpildītiem darbiem maksā Izpildītājam saskaņā ar Līguma noteikumiem un pamatojoties uz Izpildītāja piestādīto rēķinu. Rēķinā tiek norādīts šī līguma numurs un datums, pretējā gadījumā Pasūtītājs tiesīgs bez soda sankciju piemērošanas kavēt šajā līgumā noteikto maksājuma termiņu.
	3. Līguma summā ir ietvertas visas rezerves daļu un to piegādes izmaksas, kā arī visu nepieciešamo remonta darbu izmaksas un citus izdevumus, izņemot PVN.
	4. Visi veiktie darbi tiek nodoti un pieņemti ar pieņemšanas-nodošanas aktu. Savstarpēji parakstīts pieņemšanas nodošanas akts ir pamats Līguma 2.2.punktā minētā Izpildītāja rēķina sagatavošanai.
	5. Pasūtītāja vārdā Līguma 2.4.punktā noteikto pieņemšanas nodošanas aktu tiesīgs parakstīt iestādes vadītājs vai cits, Pasūtītāja norīkots darbinieks.
3. **Līdzēju pienākumi un garantijas**
	1. Pasūtītājs apņemas nodrošināt piekļūšanu Iekārtai, lai Izpildītājs varētu veikt līguma priekšmetā atrunātos darbus.
	2. Pasūtītājam ir pienākums pieņemt kvalitatīvi veiktus darbus un tos apmaksāt Līgumā atrunātajos termiņos.
	3. Izpildītāja pienākums nodrošināt, lai Iekārtai tiktu veikti kvalitatīvi un savlaicīgi remonta darbi un tiktu izmantotas kvalitatīvas, iepriekš nelietotas rezerves daļas. Ja nepieciešams, Pasūtītājs nosaka termiņu izpildāmajiem darbiem.
	4. Izpildītājs remonta darbos iekārtas apkopēs izmantotajām detaļām un darbiem, dod garantiju: ne mazāk kā 2 (divi) gadi no uzstādīšanas dienas. Detaļas, kurām garantijas laikā konstatēti defekti, tiek apmainītas 10 darba dienu laikā no pretenzijas saņemšanas brīža uz Izpildītāja rēķina.
	5. Izpildītājs apņemas nodrošināt Pakalpojumu sniegšanā iesaistīto darbinieku kvalifikācijas atbilstību veicamajam darbam, ar normatīvajos aktos noteikto un attiecīgai darba specifikai nepieciešamo kvalifikāciju un prasmi.
	6. Izpildītājs apņemas visā Līguma darbības laikā nodrošināt pakalpojuma sniegšanai nepieciešamo atļauju, sertifikātu un licenču spēkā esamību.
	7. Izpildītājs tehniskās apkopes darbus veic 14 dienu laikā no pasūtījuma izdarīšanas brīža.
	8. Izpildītājs kārtējos remontdarbus veic un defektus novērš 30 dienu laikā (neieskaitot laiku, kas nepieciešams Pasūtītājam, lēmuma par remontdarbu tāmes akceptēšanu vai noraidīšanu, pieņemšanai). Termiņa pagarināšana var notikt tikai saskaņojot ar Pasūtītāju (tam kā pamats var būt iekārtas un/vai detaļu ražotāja rakstisks apliecinājums par rezerves detaļu ražošanas kavējumu. Jebkurā gadījumā papildus darbu izpildei piešķiramais laiks nedrīkst pārsniegt 5 darba dienas).
	9. Izpildītājam ir pienākums Pasūtītāja telpās un teritorijā ievērot Pasūtītāja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, kā arī normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītajām sekām.
	10. Izpildītājam ir pienākums nekavējoties, bet ne vēlāk kā 2 darba dienu laikā, pēc Pasūtītāja pieprasījuma saņemšanas iesniegt ar Līguma izpildi saistīto informāciju.
	11. Par pakalpojuma izpildes un rezerves daļu kvalitāti atbild Izpildītājs un sedz Pasūtītājam visus pierādītos ar Iekārtas remontu un rezerves daļu neatbilstību kvalitātei saistītos zaudējumus. Izpildītājs zaudējumus atlīdzina Pasūtītāja noteiktajā termiņā.
	12. Ja Pasūtītājs konstatē neatbilstību jau izpildītajos remontdarbos un par to informē Izpildītāju, tam ir pienākums ir 48 stundu laikā (darba dienās) ierasties apstākļu noskaidrošanai vai paziņot Pasūtītājam par pretenzijas atzīšanu un, ja Iekārta bojāta vai konstatēta cita neatbilstība dot norādījumus par rīcību ar bojāto Iekārtu un novērst konstatēto neatbilstību, veicot bojāto vai nekvalitatīvo daļu aizvietošanu ar atbilstošām Precēm piecu darbdienu laikā par saviem līdzekļiem vai citā termiņā Līdzējiem savstarpēji vienojoties.
	13. Ja Līdzēji nevar vienoties par defekta atbilstību vai atbildību, Līdzējiem ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Iekārtas defekta rašanās iemesls nav Pasūtītāja vaina. Ja neatkarīgais eksperts konstatē, ka Iekārtas defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs.
4. **Vispārīgie noteikumi**
	1. Jebkuri šī Līguma papildinājumi vai izmaiņas ir spēkā, ja tie izteikti rakstveidā un abu Līdzēji tos ir parakstījuši. Līguma izmaiņas vai papildinājumi pievienojami Līgumam kā pielikumi un stājas spēkā ar to parakstīšanas brīdi.
	2. Visi strīdi vai domstarpības, ja tādi radīsies līguma izpildes gaitā, tiek atrisināti sarunu ceļā. Ja radušos strīdus nav iespējams atrisināt sarunu ceļā, tos nodod izskatīšanai tiesā Latvijas Republikas likumdošanas noteiktajā kārtībā.
	3. Ja Izpildītājs ir nokavējis Līgumā noteikto Pakalpojuma sniegšanas termiņu vai jebkuru citu Līgumā noteikto termiņu vai saistības izpildes pienākumu, Pasūtītājs var pieprasīt līgumsodu 0,5% apmērā no Līguma 2.1.punktā noteiktās summas (ar PVN) par katru nokavēto dienu, bet kopumā ne vairāk par 10% līguma summas.
	4. Ja Pasūtītājs kavē līgumā noteikto pakalpojuma samaksas termiņu, Pasūtītājs maksā Pārdevējam līgumsodu 0,5% apmērā no laikus neapmaksātā rēķina vērtības par katru nokavējuma dienu, bet kopumā ne vairāk par 10% no līguma summas. Izpildītājs var lemt par sankcijas nepiemērošanu.
	5. Līgumā noteikto sankciju un līgumsoda apmaksa tiek veikta 20 (divdesmit) dienu laikā pēc attiecīgā Līdzēja rēķina par līgumsoda samaksu saņemšanas. Ja Piegādātājs nav veicis līgumsoda vai citu parādu apmaksu, Pasūtītājam ir tiesības ieturēt attiecīgu naudas summu no Piegādātājam veicamajām apmaksām.
	6. Līgumsoda samaksa neatbrīvo Līdzējus no Līguma izpildes un Līdzēji var prasīt kā līgumsoda, tā arī Līguma noteikumu izpildīšanu.
	7. Līdzēji ir atbildīgi par to darbības/bezdarbības rezultātā otram Līdzējam nodarītajiem tiešajiem zaudējumiem.
5. **Nepārvarama vara**
	1. Līdzēji neizvirzīs viena otrai pretenzijas gadījumā, ja iestāsies nepārvaramas varas apstākļi, tādi kā ugunsgrēks, stihiskas nelaimes, streiki, jebkuras kara un teroristiskas darbības, kuras tiešā veidā ietekmē šā Līguma izpildi un kuru iestāšanos nebija iespējams paredzēt un novērst.
	2. Nepārvaramas varas apstākļu iestāšanās ir jāapstiprina ar attiecīgu kompetentu iestāžu izziņu, Līdzēji nekavējoties informē viena otru par šādu apstākļu iestāšanos un veic visus nepieciešamos pasākumus, lai nepieļautu Līdzējiem zaudējumu rašanos, izpildot šo Līgumu.
	3. Ja iestājas nepārvaramas varas apstākļi, Līguma darbības laiks pagarinās par termiņu, kuru Līdzēji nosaka ar atsevišķu vienošanos.
6. **Līguma darbības laiks**
	1. Līgums stājas spēkā ar parakstīšanas brīdi un ir spēkā 24 (divdesmit četrus) mēnešus vai līdz brīdim, kad Līguma ietvaros iegādāto Preču vērtība sasniedz līguma 2.1.apakšpunktā noteikto maksimālo līgumcenu.
	2. Pasūtītājs ir tiesīgs izbeigt līgumu, ja Izpildītājs darbus veic nekvalitatīvi vai pārkāpj kādu no līguma nosacījumiem, kā arī Pasūtītājam ir tiesības pārtraukt Līgumu, brīdinot par to Izpildītāju rakstveidā vienu mēnesi iepriekš un nokārtojot visas finanšu saistības par veiktajiem darbiem Līguma ietvaros.
	3. Ja Pasūtītājs līgumu izbeidz Izpildītāja vainas dēļ, tas tiesīgs pieprasīt vienreizēju līgumsodu 10% apmērā no Līguma cenas (ar PVN).
7. **Rezerves daļu iegāde**

7.1. Pasūtītājs, vispārējās vienošanās ietvaros un tās darbības laikā, var iegādāties rezerves daļas un remonta darbus, kas nepieciešamas iekārtu remontdarbiem (turpmāk – Rezerves daļas).

7.2. Rezerves daļu un remontdarbu iegādes kārtība:

 7.2.1. Pasūtītājs uz Izpildītāja elektroniskā pasta adresi info@interlux.lv nosūta uzaicinājumu veikt iekārtas pārbaudi.

 7.2.2. Izpildītājs veic Iekārtas pārbaudi un diagnosticēšanu, konstatējot defektus, un iesniedzot Pasūtītājam defektācijas aktu un savu piedāvājumu ar defektu novēršanas tāmi, t.sk. rezerves daļām un to izcenojumiem, 5 (piecu) darba dienu laikā no Pasūtītāja uzaicinājuma nosūtīšanas dienas.

 7.2.3. Piedāvājumi tiek iesniegti rakstveidā vai elektroniski, nosūtot finanšu un tehnisko piedāvājumu uz Pasūtītaja e-pasta adresi *iepirkumi@biomed.lu.lv* vai iesniedzot personiski Pasūtītājā juridiskajā adresē, aizlīmētā aploksnē.

 7.2.4. Pasūtītājs izvērtē piedāvājumu un lemj par tā akceptēšanu. Ja piedāvājums tiek akceptēts, tad ar Izpildītāju, kurš piedāvājis zemāko cenu par konkrēto remontdarbu izpildi vai rezerves daļu piegādi, tiek slēgta papiluds vienošanās par konkrēto remontarbu izpildi vai rezerves daļu piegādi.

 7.2.5. Papildus vienošanās jāparaksta savstarpēji saskaņotā termiņā, bet, ja līgumslēdzēji nespēj vienoties, tad 2 (divu) darba dienu laikā no Pasūtītāja uzaicinājuma saņemšanas dienas.

 7.2.6. Ja iekārtas pārbaudi un diagnosticēšanu veic tikai viens pretendents, tad Pasūtītājs un attiecīgais pretendents tiesīgi vienoties par remonta izmaksām uzreiz pēc diagnosticēšanas beigām, kā arī nekavējoties uzsākt remontdarbus (ja tas iespējams). Attiecīgi papildus vienošanās uzskatāma par noslēgtu no dienas, kad uzsākti remontdarbi.

7.3. Uz 7.punktā noteikto Rezerves daļu piegādi un remontdarbu izpildi attiecināmi pārējie šīs Līguma punkti.

7.4. Izpildītājs veicot Iekārtas remontu, kas ietver detaļu nomaiņu, izmanto tikai ražotāju sertificētas attiecīgās iekārtas detaļas. Ja bojājumi remontējamajai tehnikai būs radušies nekvalitatīvu detaļu vai speciālista kļūmes dēļ, Izpildītājam tie jānovērš uz sava rēķina, nemainot iekārtas funkcionalitāti, tehnisko specifikāciju un nepaaugstinot pakalpojuma cenu.

1. **Ikgadējā tehniskās apkope**
	1. Iekārtas ikgadējo apkopi Izpildītājs veic 14 kalendāro dienu laikā pēc Pasūtītāja uzaicinājuma saņemšanas.
	2. Iekārtas ikgadējā tehniskā apkope ietver Līguma 1.pielikumā notiektos darbus.
2. **Citi noteikumi**
	1. Jautājumos, kas nav atrunāti šajā līgumā, līgumslēdzēji vadās no Latvijas Republikas likumdošanas aktiem.
	2. Līdzējam jāpaziņo otram līgumslēdzējam par adreses vai norēķinu rekvizītu maiņu 10 kalendāro dienu laikā pēc minētā notikuma iestāšanās.
	3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu saskaņā ar spēkā esošo normatīvo aktu prasībām.
	4. Ja kāds no Līdzējiem tiek reorganizēts, likvidēts utt., Līgums paliek spēkā un tā noteikumi ir saistoši Līdzēju saistību un tiesību pārņēmējam.
	5. Šis Līgums sastādīts 2 (divos) vienādos eksemplāros. Katram Līdzējam pēc līguma parakstīšanas tiek nodots viens līguma eksemplārs.

**10. Līgumslēdzēju juridiskās adreses un rekvizīti**

|  |  |
| --- | --- |
| Pasūtītājs:APP Latvijas Biomedicīnas pētījumu un studiju centrsRātsupītes iela 1 k-1, Rīga, LV-1067Zin. inst. reģistrācijas Nr. 181002PVN LV90002120158Tālrunis 67808003, fakss 67442407Valsts kase, Rīgas norēķinu centrs,konts LV34TREL9154239000000 | Izpildītājs:**SIA Interlux**Adrese: "Jaunbūmaņi", Dreiliņi, Stopiņu novads, LV-2130Reģistrācijas Nr.40003793189PVN Nr. LV40003793189Tālrunis 67795240, fakss 67795240Banka: AS Danske Bank konts LV25MARA2041000032880Elektroniskais pasts: info@interlux.lv |
| Pasūtītājs:J. KloviņšZ.V. | Izpildītājs:N. SedlersZ.V. |

*Līguma 1.pielikums*

Rīgā, 2016.gada \_\_.\_\_\_\_\_\_\_\_\_

**Darba pieņemšanas – nodošanas akts**

Saskaņā ar 2016.gada 17.oktobra Vispārīgās vienošanās līgumu BMC 2016/404

Piedaloties: pasūtītājs **APP „Latvijas Biomedicīnas pētījumu un studiju centrs”**, zinātnisko institūciju reģistrācijas Nr.181002, (turpmāk tekstā – **„Pasūtītājs”**), \_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas Līgumā noteiktā pilnvarojuma ietvaros,

un izpildītājs **\_\_\_\_\_\_\_\_\_\_\_**(turpmāk tekstā – „**Izpildītājs”**).

Akts sastādīts par to, ka **Izpildītājs** saskaņā ar 2016.gada 24.oktobra Vispārīgās vienošanās līgumu BMC 2016/404 veicis:

* \_\_\_\_\_\_ */detalizēti norāda veiktos darbus, apmainītās vai pievienotās detaļas u.tml./\_\_\_\_\_\_\_*

Vispārīgās vienošanās līgumā paredzētais darbs veikts nolīgtajā apjomā, labā kvalitātē.

Samaksa par paveikto ir \_\_\_\_\_\_.\_\_\_ EUR (.............................atšifrējums vārdiem).

Šis akts sastādīts divos eksemplāros, no kuriem viens glabājas pie Pasūtītāja, otrs pie Izpildītāja.

|  |  |
| --- | --- |
| Pasūtītājs:APP Latvijas Biomedicīnas pētījumu un studiju centrsRātsupītes iela 1 k-1, Rīga LV-1067Zin. inst. reģistrācijas Nr. 181002PVN LV90002120158Tālrunis 6780820, fakss 67442407Valsts kase, Rīgas norēķinu centrs,konts LV34TREL9154239000000 | Izpildītājs:**SIA Interlux**Adrese: "Jaunbūmaņi", Dreiliņi, Stopiņu novads, LV-2130Reģistrācijas Nr.40003793189PVN Nr. LV40003793189Tālrunis 67795240, fakss 67795240Banka: AS Danske Bank konts LV25MARA2041000032880 |
| Pasūtītājs:Z.V. | Izpildītājs:Z.V. |